OzLabs/hebrew-wiki-articles huggingface dataset:
יהודית ושפחתה עם ראש הולופרנס (מנטניה)

יהודית ושפחתה עם ראש הולופרנס (באיטלקית: Giuditta e l'ancella con la testa di Oloferne) הוא ציור טמפרה מעשה ידי הצייר אנדראה מנטניה, שצויר בין השנים 1495–1500 ומתאר את יהודית ושפחתה עם ראשו הכרות של הולופרנס. היצירה מוצגת בגלריה הלאומית לאמנות בוושינגטון.<ref name=NGWM1>
 
</ref>
== היסטוריה ורקע ==
יהודית היא גיבורת ספר יהודית, מן הספרים החיצוניים למקרא שבו מתואר כיצד היא עורפת את ראשו של הולופרנס, שר הצבא האשורי, לאחר שהסתננה למחנהו כדי להציל את עמה. הציור מתאר את הרגעים שלאחר העריפה, שבהם יהודית ושפחתה נמצאות ליד אוהלו של הולופרנס.

הציור תוארך בעזרת השוואה לציורי גריזיי דומים, שנושאם הברית הישנה, שצוירו על ידי מנטניה בין השנים 1495–1500. ייתכן והציור היה כלול באוסף בית גונזגה שנרכש על ידי צ'ארלס הראשון, מלך אנגליה בשנת 1628. הוא עבר בירושת משפחת אצולה אנגלית עד שנמכר בלונדון בשנת 1917. הוא נרכש והועבר לניו יורק בשנת 1923 ונתרם לגלריה הלאומית לאמנות בוושינגטון בשנת 1942.

== תיאור היצירה ==
הלוח הוא בעל צבעים מבריקים וססגוניים, ודומה למיניאטורה. יהודית עומדת מתחת לאוהלו הוורוד של הולופרנס (שרגלו נראית מימין) מיד לאחר שערפה את ראשו, כשהחרב עדיין בידה. היא לבושה שמלה לבנה צמודה ומעליה אריג כחלחל. האדמה, המצוירת בפרספקטיבה אלכסונית, מורכבת מאבנים ולוחות קרקע שחלקם אינם במקומם וצבועה בטמפרה בצבעי זהב וכסף.

קפלי לבושה של יהודית משתפלים מגופה כאילו הייתה פסל קלאסי. עמידתה היא עמידת קונטרה פוסטו מתפתלת הרווחת בדמויות הרנסאנס, ונגזרת מפסלים עתיקים. היא נראית שלווה ומנותקת מהזירה המבעיתה, כשראשו של הקורבן שעדיין אחוז בידה מוכנס לשק המוחזק בידי שפחתה.<ref name=NGWM1></ref>

==קישורים חיצוניים==

== הערות שוליים ==

קטגוריה:יהודית באמנות
קטגוריה:אוספי הגלריה הלאומית לאמנות (וושינגטון די. סי.)
קטגוריה:ציורי שמן
קטגוריה:ציור של תקופת הרנסאנס
קטגוריה:ציורים מהמאה ה-15
קטגוריה:ציורי טמפרה
סכין פלטה

סכיני פלטה
סכין פַּלֶטָה הוא כלי קהה עם להב פלדה גמיש, בו משתמש הצייר על מנת לערבב או להניח צבע. הוא קרוי על שם הפלטה, הלוח עליו מערבב הצייר את הצבע טרם הנחתו על קנבס.

לסכיני הפלטה צורות שונות מגוונות, כאשר החומר ממנו עשויה הידית וצורת הלהב משתנים בין דגם לדגם. סכיני פלטה עם ראש מעוגל נוחים יותר למטרת ערבוב צבעים על הפלטה, וסכיני פלטה עם ראש מחודד וארכובה המחברת בין הידית ללהב נוחים יותר למטרת הנחת הצבע ישירות על קנבס.

הערבוב נעשה בתנועה מעגלית על גבי פלטה. הוא יכול להיעשות בין הצבע למדיום כמו שמן פשתן או טרפנטין, או בין צבע אחד לאחר על מנת ליצור גוון אחיד חדש. בסכין פלטה משתמשים בעיקר לערבוב צבעי שמן או אקריליק.

== ציור בסכין פלטה כטכניקה ==
רק במאה ה-19 הפך הסכין לכלי פופולרי עבור פעולת הציור עצמה, בדומה למכחול, ולא בלעדית עבור ערבוב הצבעים. הצייר הצרפתי גוסטב קורבה היה מהאמנים הראשונים שעשו בכלי שימוש חדשני זה. קורבה השתמש בסכין על מנת להניח משטחי צבע בציורי הנוף שלו, ואמנים רבים אימצו את הטכניקה בעקבותיו. <ref></ref> חידוש נוסף היה ערבוב הצבע עם הסכין ישירות על גבי הציור.

מכיוון שעם סכין הפלטה ניתן להניח כמויות גדושות יותר של צבע על גבי הפאנל או הקנבס מאשר שאפשר עם המכחול, קל יותר להשיג אימפסטו ומרקם תלת־ממדי לציור בעזרתו. הצייר ההולנדי רמברנדט ידוע בשימושו המוקדם בסכין הפלטה על מנת להשיג אימפסטו, טרם הדבר היה מקובל.

אמנים הידועים בשימושם בסכין כאמצעי להנחת צבע, בעיקר בהשפעת קורבה, הם קאמי פיסארו, פול סזאן, מארק שאגאל ואנרי מאטיס.

במאה ה-20 אמנים החלו לצייר ציורים שלמים באמצעות סכין הפלטה, תוך זניחה מוחלטת של המכחול. כיום אמנים לרוב משלבים בין שתי הטכניקות.

==קישורים חיצוניים==

== הערות שוליים ==

קטגוריה:כלי עבודה
קטגוריה:ציור
יהודית והולופרנס (מיכלאנג'לו)

יהודית והולופרנס (באיטלקית: Giuditta e Oloferne) הוא פרסקו מעשה ידי הצייר מיכלאנג'לו, שצויר בשנת 1508 לערך ומתאר את יהודית ושפחתה עם ראשו הכרות של הולופרנס. היצירה מוצגת בתקרת הקפלה הסיסטינית בקריית הוותיקן ברומא.<ref name=MABCJ1>
 
</ref>
== היסטוריה ורקע ==
[[תקרת הקפלה הסיסטינית. משמאל יהודית והולופרנס, מימין דוד וגוליית (ביניהם זכריה הנביא). יהודית ודוד נחשבו במסורת של פירנצה כקוטלי עריצים וכמגיני העיר.]]
תקריב
תקריב
יהודית היא גיבורת ספר יהודית, מן הספרים החיצוניים למקרא שבו מתואר כיצד היא עורפת את ראשו של הולופרנס, שר הצבא האשורי, לאחר שהסתננה למחנהו כדי להציל את עמה. הציור מתאר את הרגעים שלאחר העריפה, שבהם יהודית ושפחתה נמצאות ליד אוהלו של הולופרנס.

הקפלה הסיסטינית נבנתה בין השנים 1477–1480 על ידי האפיפיור סיקסטוס הרביעי. כחלק מקישוט הקפלה עוטרה כיפת המבנה בפרסקו. כעשור לאחר חנוכת הקפלה הופיעו על תקרת הקפלה סדקים שנוצרו כתוצאה משקיעת הקרקע באזור קריית הוותיקן. בשנת 1508 החליט האפיפיור יוליוס השני, אחינו של סיקסטוס הרביעי, לתקן את הנזק בתקרה על ידי הזמנת פרסקו חדש. המשימה הוטלה על האמן הפלורנטיני מיכלאנג'לו. ציורי הפרסקו, הכוללים את יהודית והולופרנס באחת מארבע הפנדנטיבות (חלקים משולשים הנמצאים בפינות הקפלה), הושלמו בשנת 1512.

== תיאור היצירה ==
הסיפור מתואר בשלושה חלקים: בחלק המרכזי רואים את יהודית ושפחתה באור מלא על רקע קיר לבן. יהודית סיימה זה עתה לערוף את ראשו של הולופרנס, המונח על מגש מתכת מעל ראשה של השפחה, והיא מכסה אותו בסדין. בחלק הימני רואים את האוהל החשוך של הולופרנס ששוכב ערום על מיטתו, זרועו השמאלית נראית מתה בעוד הימנית מתרוממת באיום. רגלו השמאלית לוחצת בעוצמה על הסדין וגורמת לו להתקמט. יהודית אינה מראה את פניה, אך מסתכלת על החזון הנורא של הגוף המעוות. לבסוף, משמאל בחושך מתואר אחד השומרים כשהוא ישן. הוא בעל גלימה ירוקה ומגן אדום.

שתי הנשים הועתקו על הפרסקו בעזרת טכניקת "ספולוורו" אחרי שתוארו בקפידה ברישום, ואילו דמותו של הולופרנס צוירה ב"יום אחד" בטכניקה של חריטת קווי המתאר בטיח הטרי. השומר נצבע אחרון וללא כל הכנה.

ראוי לציון את הניגודיות בין החלק המרכזי המואר באור מלא לחלקים הצדדיים, היוצרת תחושה של עומק מרחבי יוצא דופן. שתי הנשים מודגשות גם על ידי ניגודים כרומטיים בהירים: בבגדיהן ניתן למנות שני גוונים של כחול וצהוב, ירוק בהיר, ורוד, אדום בוהק וסגול עמום.

הפנדנטיבה מצוירת ממול לזו של דוד וגוליית. במסורת של פירנצה גם יהודית וגם דוד נתפסו כקוטלי עריצים, ושניהם נחשבו כמגיני העיר כנגד תוקפנות חיצונית.<ref name=JS2>
 
</ref><ref name=JS1>
 
</ref>

== קישורים חיצוניים ==

== הערות שוליים ==

קטגוריה:יהודית באמנות
קטגוריה:מיכלאנג'לו בואונרוטי: ציורים
קטגוריה:הקפלה הסיסטינית: פרסקאות
קטגוריה:ציור של תקופת הרנסאנס
קטגוריה:ציורים מהמאה ה-16
עובד (זמר)

עובדיה טוב (נולד ב-1956), שנודע בעבר בשם עובד טובי ובשם הבמה עובד, הוא זמר, מוזיקאי, מלחין ופזמונאי ישראלי. בעברו היה גם מסעדן.

תחת שם הבמה עובד התפרסם בזכות שירו "ברווזים" מ-1982, שהפך ללהיט גדול, ובזכות האלבום בו נכלל, "גגות אדומים".

==ביוגרפיה==
טוב נולד בתל אביב וגדל בכרם התימנים. אביו היה עמוס טוב, ממייסדי קבוצת הכדורגל שייצגה את השכונה, שמשון תל אביב. עוד בילדותו הושפע מרוק, במיוחד מהביטלס.

בגיל 11 עבר ללמוד בפנימיית "נווה הדסה" בתל יצחק, ולאחר שהצטיין בלימודיו קיבל מאביו גיטרה ולמד בעצמו לנגן בה. עם חבריו לפנימייה הקים להקה בשם "המזעזעים", שניגנה גרסאות כיסוי לשירי רוק מוכרים לצד שירים מקוריים שטוב כתב והלחין. בהמשך נעוריו עבד בחברת "הגר", חברת ההפקות של אריק איינשטיין. את שירותו הצבאי עשה במשטרה הצבאית.

ב-1977, עם שחרורו מצה"ל, התחתן ופתח בכרם התימנים את מסעדת "טוב בכרם". הוא נודע אז בשם עובד טובי. הצייר יורם לוקוב שהיה לקוח קבוע במסעדה שמע אותו מנגן משיריו והמליץ לחברו דורי בן זאב לשמוע אותם. 

בן זאב ביקר בביתו שמע את השירים שכתב, והמליץ להקליט את השיר "ברווזים" שכתב לבנו, בטענה שיהפוך ללהיט גדול. בעזרת בן זאב גייס בהתנדבות להקלטת השיר מוזיקאים מהשורה הראשונה: קובי רכט עיבד את השיר, וניגנו בו ארז נץ (גיטרה), מיקי שביב (בס), ז'אן פול זימבריס (תופים) ומשה לוי (קלידים) שגם הפיק מוזיקלית את השיר. השיר הוקלט תוך זמן קצר, כששם המבצע הוא "עובד והאפרוחים". השיר יצא כסינגל בסוף 1982.

"ברווזים" אכן הפך תוך זמן קצר ללהיט גדול, הושמע רבות ברדיו, והביא לטובי חוזה בחברת "הד ארצי". בהמשך השנה הוציא טובי, תחת שם הבמה "עובד", את האלבום "גגות אדומים" בהפקתו המוזיקלית של משה לוי, כשמלבד "ברווזים" הצליחו ממנו גם "פיתות חמות" ושיר הנושא "גגות אדומים". מרבית שירי האלבום עסקו בחוויות הילדות של טובי בכרם התימנים. עם זאת, הצלחתו של "ברווזים" האפילה על שאר שירי האלבום, ובזכות כך מוכר טובי במידה רבה כ"זמר של להיט אחד". לאחר שהאלבום "גגות אדומים"יצא לאור טובי המשיך לעבוד ולנהל את המסעדה שלו ומדי פעם ערך בה הופעות.

הצלחתו הגדולה של "ברווזים" הילדותי וההומוריסטי תסכלה את טובי, ששאף להצליח בעזרת שירים רציניים יותר. במחצית השנייה של שנות ה-80 פרש מעסקי המוזיקה והתרכז בניהול מסעדתו. במקביל חזר בתשובה, חזר לשמו המקורי עובדיה טוב, ומאז מיעט להתראיין ונעלם במידה רבה מהעין הציבורית.

רק ב-2007 הוציא את אלבומו השני, "הכל באהבה", בחברת מי"ם (מוזיקה יהודית מקורית) ו"נענע דיסק" ובהפקתם של ניצן זעירא ופיטר רוט, ששילב מוזיקת פופ ומוזיקה חסידית. האלבום לא זכה להצלחה.

זמן קצר לאחר מכן סגר טוב את מסעדתו, ומאז התרכז במוזיקה ובלימוד תורה.

==קישורים חיצוניים==
* 

==הערות שוליים==

קטגוריה:זמרי פופ ישראלים
קטגוריה:זמרי רוק ישראלים
קטגוריה:זמרים השרים בעברית
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:מוזיקאים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:אמנים ישראלים שחזרו בתשובה
קטגוריה:חרדים ישראלים
קטגוריה:ישראלים שנולדו ב-1956
The End of an Era

The End of an Era (בעברית: סוף עידן) הוא אלבום האולפן השלישי של הזמרת-יוצרת האוסטרלית איגי אזליה. האלבום יצא לאור ב-13 באוגוסט 2021, על ידי חברות התקליטים באד דרימס רקורדס ואימפריה רקורדס. מתוך האלבום יצאו שני סינגלים.

==רקע והפקה==
בשנת 2019 הוציאה אזליה את אלבום האולפן השני שלה In My Defense ואת המיני-אלבום החמישי שלה Wicked Lips. לאחר צאתם של האלבומים האחרונים, היא החלה לעבוד על מוזיקה נוספת עם כמה מפיקים,<ref></ref> כולל ג'יי ווייט עשה את זה איתו שיתפה פעולה רבות באלבומים In My Defense ו-Wicked Lips.<ref name="JWhiteComplex"></ref> וייט תיאר את אזליה כ"לייזר התמקד בהגשת אנשים טריים, משהו חדש" ושיבח את מוסר העבודה שלה.<ref name="JWhiteComplex"/> ב-21 באוגוסט 2020, הוציאה את הסינגל העצמאי "Dance Like Nobody's Watching", יחד עם הזמרת טינשיי.<ref name="JWhiteComplex"/><ref></ref><ref></ref> במרץ 2021, צייצה אזליה כי צליל אלבום האולפן השלישי שלה יסמן חזרה לשורשי המיקסטייפ שלה.<ref name="RapUpMixtape"></ref> ב-5 באוגוסט 2021, חשפה אזליה את רשימת הרצועות לאלבום שבוע לפני צאתו.<ref></ref>

==סינגלים==
ב-2 באפריל 2021, הוציאה אזליה את הסינגל "Sip It", שיתוף פעולה עם טייגה, כסינגל המוביל הרשמי של האלבום.<ref name="SipItComplex"></ref> הוא מכיל צד ב' סינגל שכותרתו "Brazil".<ref name="RapUpMixtape"/><ref name="SipItComplex"/> סרטון מוזיקה הועלה ל"Sip It" באותו היום,<ref name="SipItComplex"/> ואילו הסינגל "Brazil" זכה לגרסת רמיקס הכוללת את מלכת הדראג הברזילאית גלוריה גרוב שיצא לאור ב-20 באפריל 2021.<ref></ref> "Sip It" הגיע ל-40 במצעד הסינגלים החמים של ניו זילנד.<ref></ref> למרות ש"Sip It" יצא כסינגל מוביל מהאלבום, לבסוף אזליה החליטה להסירו מהמהדורה הסטנדרטית, ואילו "Brazil" אכן נכלל באלבום.<ref name="GrapeJuice"></ref>

ב-2 ביולי 2021, הוציאה אזליה את הסינגל השני, "I Am the Stripclub". סרטון המוזיקה שלו, שהועלה עוד באותו היום, עורר מחלוקת בשל האשמות בדייג שחור ; אזליה כינתה את הטענות "מגוחכות וחסרות בסיס".<ref></ref><ref></ref>

ב-5 באוגוסט 2021, שבוע לפני האלבום, הוציאה אזליה את הסינגל השיווקי "Sex on the Beach" בהשתתפות סופיה סקוט.<ref></ref>

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|13 באוגוסט 2021
|סטרימינג • הורדה דיגיטלית
|בד דרימס • אימפריה דיסטריביושן
|<ref></ref>
|}

==קישורים חיצוניים==

==הערות שוליים==

קטגוריה:אלבומי 2021
קטגוריה:אלבומי איגי אזליה
קטגוריה:אלבומי היפ הופ
אנוואר גרגאש

אנוואר מוחמד גרגאש (או אנוואר מוחמד קרקאש, בערבית: أنور محمد قرقاش; נולד ב-28 במרץ 1959, דובאי) הוא פוליטיקאי אמירתי המכהן כשר המדינה לענייני חוץ של איחוד האמירויות הערביות.

==ביוגרפיה==
גרגאש קיבל תואר ראשון בשנת 1981 ותואר שני בשנת 1984 במדעי המדינה מאוניברסיטת ג'ורג' וושינגטון. בשנת 1990 קיבל דוקטורט מקינגס קולג' באוניברסיטת קיימברידג'.

הוא בן למשפחת גרגאש, אחת ממשפחות המסחר הבולטות בדובאי. משפחת גרגאש היא חלק מהמיעוט ההוואלה באיחוד האמירויות.

==פעילות ציבורית==
בשנת 1985 החל את דרכו כחבר פקולטה באוניברסיטת איחוד האמירויות הערביות בה עבד עד לשנת 1995. בשנים 1995 עד 1999 עבד כעורך ניהולי של כתב העת למחקרים אסטרטגיים, ובשנים 1995 עד 2006 כיהן כמנכ"ל חברת גרגאש.

החל מאוגוסט 2006 עד לפברואר 2007, עמד בראש ועדת הבחירות הלאומית של איחוד האמירויות.<ref name="uaecab"></ref>

בפברואר 2008, מונה לשר במשרד החוץ.<ref></ref>

באוגוסט 2020 הושגו הסכמות בין ישראל לאיחוד האמירויות הערביות שיגובשו להסכם איחוד האמירויות-ישראל לקראת נורמליזציה וכינון יחסים דיפלומטיים כחלק מהסכמי אברהם. בעקבות פרסומים כי ההסכם הושג בעקבות ויתורים ישראליים על סיפוח יהודה ושומרון ועל זכות הוטו למכירת נשק למדינות זרות ובהם מטוסי קרב מסוג F-35 לייטנינג II, תמך גרגאש בבקשה וציין כי היא לגיטימית.

==הוקרה==
בשנת 2017, זכה בפרס "Distinguished Alumni Achievement" מטעם אוניברסיטת ג'ורג' וושינגטון.<ref></ref> באותה השנה זכה בפרס אבו דאבי על פעילותו הציבורית.<ref></ref>

== ראו גם ==
* עבדאללה בן זאיד אאל נהיאן

==קישורים חיצוניים==

* 
* 
* 

==הערות שוליים==

קטגוריה:דובאים
קטגוריה:פוליטיקאים אמירתים
קטגוריה:שרי חוץ
קטגוריה:בוגרי קינגס קולג' קיימברידג'
קטגוריה:בוגרי אוניברסיטת ג'ורג' וושינגטון
קטגוריה:ילידי 1959
קטגוריה:אמירתים שנולדו במאה ה-20
ביו-האקרים (סדרת טלוויזיה)

ביו-האקרים (בגרמנית: Biohackers) היא סדרת טלוויזיה גרמנית שהופקה על ידי נטפליקס ומשווקת כסדרה מקורית של נטפליקס. הסדרה עלתה לשידור בכורה ב-20 באוגוסט 2020.

== עלילה ==
מיה אקרלונד היא סטודנטית לרפואה באוניברסיטת פרייבורג, שם היא פוגשת את יאספר, סטודנט מוכשר לביולוגיה, ואת ניקלאס, חברו לחדר המוזר. היא מעוניינת מאוד בטכנולוגיית ביו-האקינג ומעורבת בעולם הניסויים הגנטיים הבלתי חוקיים. מיה מנסה גם לחקור את סיבת מות אחיה. כאשר היא לומדת על תוצאות מחקר פורצות דרך ביו-האקינג שבשימוש בידיים הלא נכונות, מיה צריכה להחליט אם להגן על חבריה או לנקום על מותו של אחיה.

== שחקנים ודמויות ==
* לונה וודלר בתפקיד מיה אקרלונד
* תומאס פרן בתפקיד ניקלאס
* אדריאן יוליוס טילמן בתפקיד יאספר
* ג'סיקה שוורץ כפרופסור טניה לורנץ
* זיינפ בוזביי בתפקיד פטרה אלר
* קארו קולט בתפקיד לוטה
* אלאונור דניאל בתפקיד הייקה
* סבסטיאן יאקוב דופלבאואר בתפקיד אולה
* ינג קסיאנג בתפקיד צ'ן-לו
* בנו פורמן בתפקיד אנדראס וינטר

== הפקה ==
בנוסף לאתר הצילומים העיקרי באוניברסיטת פרייבורג, רוב העונה הראשונה צולמה באולפנים במינכן. הצילומים החלו במאי 2019 והושלמו בספטמבר 2019.<ref></ref>

ההפקה מומנה חלקית בסכום של 400,000 יורו מקרן Motion Picture הגרמנית וחברת קידום התקשורת הבווארית FilmFernsehFonds Bayern, שמימנה חלקית גם את סדרת הטלוויזיה של נטפליקס אפל.<ref></ref><ref></ref>

== הפצה ==
ששת פרקי העונה הראשונה היו אמורים לצאת במקור ב -30 באפריל 2020. עם זאת, נטפליקס החליטה לדחות את ההשקה עקב ההתמקדות הציבורית במגפת COVID-19, מכיוון שחלק מהסצינות מהתוכנית עלולות להתפרש באופן שגוי כהקשר למגפה.<ref></ref> לבסוף, ב-20 באוגוסט 2020 הסדרה שוחררה לצפייה ישירה. ב-9 ביולי 2021 החלה הקרנת העונה השנייה.

== קישורים חיצוניים ==
* 
* 
==הערות שוליים==

קטגוריה:סדרות טלוויזיה גרמניות
קטגוריה:סדרות דרמה גרמניות
קטגוריה:סדרות מתח גרמניות
קטגוריה:סדרות מדע בדיוני גרמניות
קטגוריה:סדרות טלוויזיה גרמניות שעלו לשידור בשנות ה-2020
קטגוריה:נטפליקס: תוכניות וסדרות
אינגר יקובסן

אינגר יקובסן (; 13 באוקטובר 1923 – 21 ביולי 1996) הייתה זמרת ושחקנית נורווגית. אינגר ייצגה את נורווגיה באירוויזיון 1962 שם זכתה במקום העשירי עם שתי נקודות בלבד.

== קריירה ==
יקובסן החלה להקליט את שיריה בתקופת מלחמת העולם השנייה והפכה לזמרת ולשחקנית מדופלמת בתקופה שלאחר המלחמה. אינגר הופיעה לעיתים קרובות בטלוויזיה, ברדיו ובסרטים והפקות תאטרוניות. בשנת 1976, הצטרפה יקובסן לתיאטרון "Riksteateret".

=== אירוויזיון 1962 ===
בשנת 1962, יקובסן השתתפה בקדם הנורווגי לאירוויזיון, "Melodi Grand Prix", שם נבחרה לייצג את ארצה בתחרות האירוויזיון לאותה השנה עם השיר "Kom sol, kom regn" (בעברית: בואי שמש, בוא גשם). ב-18 במרץ באותה השנה, הופיעה אינגר על בימת התחרות, שנערכה בעיר לוקסמבורג בלוקסמבורג. יקובסן התמקמה במקום העשירי (מתוך 16 מדינות שהשתתפו בתחרות) עם שתי נקודות בלבד, כולם מחבר השיפוט הצרפתי.

בשנת 1964 יקובסן ניסתה לייצג את ארצה בשנית, אך היא לא צלחה את גמר הקדם הנורווגי. בשנת 1971, השתתפה בפעם השלישית בקדם הנורווגי והגיעה למקום האחרון.

יקובסן נפטרה ממחלת הסרטן ב-21 ביולי 1966.

== קישורים חיצוניים ==

* 

== הערות שוליים ==

קטגוריה:משתתפי אירוויזיון 1962
קטגוריה:נציגי נורווגיה באירוויזיון
קטגוריה:זמרות נורווגיות
קטגוריה:ילידות 1923
קטגוריה:נפטרות מסרטן
קטגוריה:נפטרות ב-1996
אלפא רומיאו דיסקו וולנטה ביי טורינג

אלפא רומיאו דיסקו וולנטה ביי טורינג (באיטלקית: Alfa Romeo Disco Volante by Touring, קרויה גם: Alfa Romeo 8C Competizione Touring Disco Volante) היא מכונית קונספט, בתצורת מכונית ספורט המוגדרת מכונית על אשר נבנתה על ידי יצרן הרכב הייחודי האיטלקי Carrozzeria Touring Superleggera בשיתוף פעולה עם אלפא רומיאו בשנת 2013 

שם הדגם נגזר ממכונית המרוץ אלפא רומיאו דיסקו וולנטה שיוצרה בין השנים 1953–1952

==מאפיינים==
* דגם "אלפא רומיאו דיסקו וולנטה ביי טורינג" התבסס מכנית על דגם "Alfa Romeo 8C Competizione" 
* יוצרו 4 יחידות קופה (שנת 2013) ו-3 יחידות רודסטר (שנת 2016)
* מנוע פרארי 4.7 ליטר, סדרה "Ferrari F136 engine" דגם מנוע "F136 YC"
* מנוע קדמי
* סוג הנעה: הנעה אחורית
* מנוע בנזין
* מתלים - יוצרו מאלומיניום, עצמאיים ומרובעים
* "אלפא רומיאו דיסקו וולנטה ביי טורינג" כונתה "מכונית החלומות" ("dream car " )
* תאוצה בין 100 - 0 היא 4.2 שניות
===תצורות===
* 2 דלתות - קופה
* 2 דלתות - רודסטר, קרויה גם : "Disco Volante spyder" (הוצגה בשנת 2016)

==גלריה==
<gallery mode="packed" heights="130">
קובץ:Salon de l'auto de Genève 2014 - 20140305 - Touring Superleggera Disco Volante.jpg | "אלפא רומיאו דיסקו וולנטה ביי טורינג"
קובץ:Alfa Romeo Disco Volante by Touring 02.jpg | "אלפא רומיאו דיסקו וולנטה ביי טורינג"
קובץ:Alfa Romeo Disco Volante by Touring 01.jpg | "אלפא רומיאו דיסקו וולנטה ביי טורינג"
קובץ:Geneva MotorShow 2013 - Touring Superleggera Disco Volante 1.jpg | "אלפא רומיאו דיסקו וולנטה ביי טורינג"
קובץ:2016-03-01 Geneva Motor Show 1325.JPG | "אלפא רומיאו דיסקו וולנטה ביי טורינג", שנת 2016
</gallery>

==ראו גם==
* אלפא רומיאו 1000 אבארט ברטונה קופה
* אלפא רומיאו ויסקונטי 
* אלפא רומיאו 2אטואוטנטה

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:מכוניות על
דיסקו וולנטה ביי טורינג
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-2013
אפליקציית תשלומים

אפליקציית תשלומים היא אפליקציית מובייל המאפשרת העברת כספים באמצעות תשלום בנייד. האפליקציה מאפשרת לכל בעל טלפון חכם לשלם באמצעותו לבעל טלפון חכם אחר שאותה אפליקציה מותקנת אצלו, ולקבל תשלום מבעלי טלפון חכם אחרים. הזיהוי של מקבל התשלום הוא לפי מספר הטלפון שלו. האפליקציה מאפשרת תשלום חד-פעמי מיידי, וכן תשלום חד-פעמי עתידי ותשלום קבוע מדי חודש. 

==בישראל==
בישראל פועלות שלוש אפליקציות תשלומים פופולריות, של שלושת הבנקים הגדולים:
* bit של בנק הפועלים, החלה לפעול בסוף שנת 2016, והיא הפופולרית ביותר, עם נתח שוק של 80% מהעברות כספים מאדם לאדם בסלולרי נכון ל-2022.<ref name=":0"></ref> לפי הערכה, עד מאי 2024 הגיעו הפסדי הבנק על אפליקציה זו למיליארד ש"ח.
* PAY של בנק לאומי, החלה לפעול בתחילת 2017, ובתחילת דרכה נקראה PepperPay. ב-2022 החליט בנק לאומי לסגור את האפליקציה לשימוש הקהל הרחב ולתמוך בה במתכונת מוגבלת.<ref name=":0" />
* PayBox של בנק דיסקונט, החלה לפעול במהלך 2017. מספר המשתמשים שהוסיפו אמצעי תשלום הגיע בשנת 2021 ל-1.6 מיליון. מחזור העברות הכספים באפליקציה הסתכם באותה שנה ב-3.2 מיליארד שקלים. בשנת 2023 אמצעי התשלום הציע ריבית של 3% על הכסף<ref></ref>, על אף שזו הייתה נמוכה מהריבית מאג"ח המדינה או מפיקדונות הבנקים באותה העת. בפועל, נכון לרבעון הרביעי של שנת 2023, ייצרה פעילות חברה זו הפסדים עמוקים לבעליה.

הפעלת האפליקציות בידי הבנקים כפופה לרגולציה של בנק ישראל. בראשית דרכן שימשו האפליקציות להעברת כספים בין אנשים פרטיים (P2P- person to person) ובהמשך הורחבה פעילותן גם לתשלום בבתי עסק (P2B- person to business).

בניגוד לאמצעי תשלום אחרים, כגון המחאה או כרטיס אשראי, שבאמצעות שירותי סליקה מאפשרים העברת כספים בין בנקים שונים או בין מקבלי שירות של חברות אשראי שונות, אפליקציות התשלומים מאפשרות העברת כספים רק בין בעלי אותה אפליקציה, כך שמשתמש המעוניין לקבל תשלום מכל אפליקציה נדרש להתקין בטלפון החכם שלו את שלוש האפליקציות.

==ראו גם==
* תשלום בנייד
* מסחר אלקטרוני

==קישורים חיצוניים==

* [https://www.boi.org.il/he/NewsAndPublications/PressReleases/Pages/9-07-19.aspx בנק ישראל פרסם נייר מדיניות בנושא פעילות אפליקציות התשלומים הבנקאיות בבתי עסק], באתר בנק ישראל, 9 ביולי 2019
* 
* 
* [https://www.gov.il/he/departments/publications/reports/p2pmarketresearch מחקר שוק: יישומוני העברות P2P], באתר רשות התחרות, 21 ביולי 2021
* 

==הערות שוליים==

קטגוריה:אפליקציות מובייל
קטגוריה:תשלום בנייד
סורת עבס

סורת עבס (בערבית: سورة عبس) היא הסורה ה-80 בקוראן, והיא מונה 42 פסוקים. שם הסורה נלקח מהפסוק הראשונה בה. על פי יוסף יואל ריבלין משמעות שם הסורה היא "קָמַט מִצְחוֹ", בעוד שלפי הרמן רקנדורף, משמעות השם היא "עקם את מצחו".

== תוכן הסורה ==
אף על פי שסורת עבס היא סורה קצרה, היא דנה בנושאים מגוונים והיא מדגישה את יום הדין. ניתן לתמצת את תוכנה לחמישה נושאים:
# אלוהים מגנה לכאורה את האדם שהתייחס בצורה לטובה לאדם העיוור שבסיפור, שכביכול בא לחפש את האמת.
# הערך והמשמעות של הקוראן.
# כפיות הטובה של האנשים כלפי חסדיו של אללה.
# אזכרת החסדים שהאל נתן לכאורה לבני האדם.
# אזכור האירועים שלכאורה עתידים להתרחש ביום הדין.

== קישורים חיצוניים ==

== הערות שוליים ==

קטגוריה:סורות
צפון מדבדקובו

צפון מדבדקובו (ברוסית: Северное Медведково) הוא ראיון של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 5.66 קמ"ר ואוכלוסייתו מונה 127,986 תושבים (2020).

צפון מדבדקובו הוא מה שנקרא ראיון שינה. אבל בנוסף למגורים, יש אזור תעשייה גדול ברחוב צ'רמיאנסקאיה ובפוליארני פרויזד, שם נמצאים מפעלים שונים.

אזורי הבילוי העיקריים של תושבי הראיון הם אזור במישור הצפה של נהר יוזה ופארק היער מדבדקובסקי.

== אתרים ראויים לציון ==
* פארק יער מדבדקובסקי
* בית קולנוע "לאדוגה"
* מתחם ספורט הכולל אצטדיון חדש
* תחנת מטרו מדבדקובו

==קישורים חיצוניים==

* 

קטגוריה:מוסקבה: נפות
ג'וש דילן

ג'וש דילן (באנגלית: Josh Dylan; נולד ב-19 בינואר 1994) הוא שחקן בריטי. הוא ידוע בעיקר מהופעתו בתפקיד קפטן אדם הנטר בסרט "בעלי ברית" משנת 2016, ובתפקיד ביל הצעיר בסרט "מאמה מיה! Here We Go Again" מ-2018.

==ביוגרפיה==
דילן נולד בלונדון. הוא למד בבית הספר גילדהול למוזיקה ודרמה. ב-2017 כיכב דילן בהפקה של תיאטרון אורנג' טרי של המחזה "Sheppey" בבימויו של פול מילר. על הופעתו זו זכה דילן בפרס אוף וסט אנד בקטגוריית שחקן המשנה הטוב ביותר.

==פילמוגרפיה==
{| class="wikitable"
! שנה
! שם
! תפקיד
! הערות
|-
| 2016
| בעלי ברית
| קפטן אדם הנטר
|
|-
| 2018
| מאמה מיה! Here We Go Again
| ביל הצעיר
|
|-
| 2018
| נוכחות זרה
| בלאנד
|
|-
| 2019
| סוף הפאקינג עולם
| טוד אלן קינג
| סדרת טלוויזיה
|-
| 2020
|Noughts and Crosses
| ג'וד מקגרגור
| סדרת טלוויזיה
|-
|2023
|The Buccaneers
|לורד ריצ'רד
|תפקיד ראשי; 8 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1994
איוואנובסקויה

נפת איוואנובסקויה (ברוסית: район Ивановское) היא נפה של המחוז המזרחי של העיר הפדרלית מוסקבה, שברוסיה. שטחה הוא 10.1916 קמ"ר ואוכלוסייתה מונה 128,514 תושבים (2020).

על שטחה של איוואנובסקויה יש את פארק איזמאילובסקי, פארק יער טרלצקי (כולל החלק ההיסטורי, המהווה אנדרטה לאמנות גינון נוף של המאה ה -18) ופארק יער איוואנובסקי, וכן אזורי בילוי בסמוך לבריכות לבדיאנסקי וליד בריכה ברחוב סטלבארוב.

בנפה יש 13 בתי ספר תיכוניים ו-24 גני ילדים.

אין תחנת מטרו אחת בשטחה של הנפה.

== אתרים ראויים לציון ==
* פארק איזמאילובסקי 
* פארק יער טרלצקי 
* בריכות טרלצקי 
* פארק יער איוואנובסקי 
* כנסיית המולד של יוחנן המטביל באיוואנובסקויה 

==קישורים חיצוניים==

* 

קטגוריה:מוסקבה: נפות
הנרי ויליאם ביצ'י

הנרי ויליאם ביצ'י (באנגלית: Henry William Beechey; 1788 או 1789 – 4 באוגוסט 1862) היה צייר וחוקר אנגלי. אביו היה הצייר סר ויליאם ביצ'י, ואמו החורגת הייתה הציירת אן ג'זופ.<ref></ref>

== ביוגרפיה וקריירה ==
ציור של הנרי ביצ'י, מקברו של [[סתי הראשון במצרים.]]
הנרי ביצ'י נולד בשנת 1789. אמו הייתה אשתו הראשונה של אביו שנולדו לה חמישה ילדים לפני מותה. את הנרי ביצ'י גידל אביו ויליאם ביצ'י ואשתו השנייה, אן ג'זופ. אביו ואמו החורגת היו ציירים והם התחתנו בשנת 1793. נולדו להם ילדים נוספים, וחלקם הפכו לציירים בולטים. ביצ'י למד באקדמיה המלכותית.<ref>John Wilson, 'Beechey, Sir William (1753–1839)', Oxford Dictionary of National Biography, Oxford University Press, 2004; online edn, Oct 2006</ref>

זמן מה לפני 1816 מונה למזכירו של הנרי סולט , הקונסול הכללי הבריטי במצרים, ולבקשת של הקונסול ליווה את החוקר ג'ובאני בלזוני באותה השנה ובשנה שלאחריה לצורך לימוד של המונומנטים הקדומים בתבאי. ביצ'י השתתף בחפירה של מקדש אבו סימבל וכן העתיק את הציורים בקברי הפרעונים בעמק המלכים שנפתחו על ידי ג'ובאני בלזוני.

במשותף עם הנרי סולט, לביצ'י היה הרבה מה לחשוש מהטבע החשדן והקנאי של בלזוני. בערך בשנת 1820 הוא חזר לאנגליה, ובשנה שלאחר מכן מונה על ידי באת'רסט, מהמשרד הקולוניאלי, לבחון ולדווח על עתיקות קירנאיקה, בעקבות הסקר שערך אחיו, סרן פרדריק ויליאם ביצ'י, בקו החוף מטריפולי לדרנה.<ref></ref>

תוצאות משלחת זו, שנמשכה בשנים 1821–1822, נכתבו ביומן שנערך על ידי שני האחים, אליו הוסיף הנרי ביצ'י רישומים רבים, הממחישים את האמנות ותופעות הטבע של האזור בו הם חקרו. רבים מהם לא הושארו לדפוס, לאחר הפרסום של הסקר בשנת 1828.

מלבד חלקו ביצירה עם אחיו, הנרי ביצ'י כתב ספר זיכרונות קפדני על סר ג'ושוע ריינולדס, שפורסם לפני הוצאה לאור של המהדורה הספרותית של רינולנדס, בלונדון, 1835.

משאר חייו של הנרי ביצ'י אין כמעט תיעוד. הוא חווה תהפוכות רבות ובשנת 1851 היגר לניו זילנד, שם נפטר בשנת 1862.

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנפטרו ב-1862
Telephantasm

Telephantasm הוא אלבום אוסף של להקת הגראנג' האמריקאית סאונדגארדן, שיצא בספטמבר 2010 בחברת A&M ו-Interscope. באלבום רצועות של הלהקה מהקמתה ב-1987 ועד הסינגל שיצא כחודש לפני האלבום, "Black Rain".

האלבום הגיע למעמד אלבום פלטינה, יום אחד בלבד לאחר יציאתו, בהתבסס על מכירות שנעשו באריזה אחת עם משחק הווידאו "Guitar Hero: Warriors of Rock" (משחק וידאו מוזיקלי, חלק מסדרת המשחקים "גיטאר הירו"), ונמכר בסך הכול במעל למיליון עותקים.

==האוסף==
האוסף הופץ ב-28 בספטמבר 2010 על ידי הלייבל איי אנד אם רקורדס, בעקבות איחודה של הלהקה מוקדם יותר באותה השנה, לאחר 13 שנים שבהן הייתה לא פעילה (התפרקה ב-1997).

האלבום כולל את הרצועה "Black Rain", שהוא שיר הלקוח מתוך הקלטות הלהקה לאלבום "Badmotorfinger", אלבום שלא יצא מעולם. השיר הופץ כסינגל חודש לפני יציאת האוסף והגיע למקום ה-44 במצעד "קנדה הוט 100" הקנדי ולמקום ה-96 במצעד "בילבורד הוט 100" האמריקאי (בנוסף הגיע למקום ה-14 במצעד שירי הרוק של בילבורד).

חבר הלהקה קים ת'איל הסביר את שם האוסף "Telephantasm" כ"תעתוע מרחוק או רוח דמיונית מרוחקת, שלדעתי תהיה ייצוג הולם למה שיש בו - רטרוספקטיבה של הלהקה שלא הייתה פעילה מזה 13 שנים". הוא הוסיף שהרעיון לאלבום נלקח מפרויקט אחר שהלהקה עבדה עליו - ה-"B-Sides" - לאחר יציאת אלבום האוסף "A-Sides" ב-1997. הלהקה רצתה להוציא שירים מוכרים נוספים ולבסוף לא הוציאה את אלבום ה-"B-Sides".

התקליטור הראשון הוא אלבום הלהקה בגרסת משחק של משחק הווידאו המוזיקלי "Guitar Hero: Warriors of Rock", כאשר "Black Rain" זמין בתקליטור וכל שאר הרצועות היו זמינות להורדה עם הוצאת המשחק.

התקליטור השני כולל ספרון ביוגרפיה קצר על להקת סאונדגארדן, שכתב ג'ף גילברט, מכתב מקים ת'איל וקובץ קרדיטים.

התקליטור השלישי הוא ויניל 12 אינץ' הכולל את שירי האלבום, ובנוסף קוד מפתח להורדת השירים באיכות 320 kbit/s בפורמט MP3, הנלקח ישירות מהוויניל.

עטיפת האלבום כוללת יצירה של מאייר העטיפות ג'וש גרהאם, שמצייר את עטיפות האלבומים למוזיקאים שונים, בהם להקת הפוסט-מטאל האמריקאית "Neurosis".

== רשימת השירים ==

===גרסת הדלוקס===

==קרדיטים==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרות
* הירו ימאמוטו – בס (רצועות 1–2 בגרסת הסטנדרט; רצועות 1–7 בתקליטור 1 בגרסת הדלוקס)
* בן שפרד – בס (רצועות 3-12 בגרסת הסטנדרט; רצועות 9–12 בתקליטור 1 ורצועות 1–12 בתקליטור 2 בגרסת הדלוקס)
* ג'ייסון אברמן – בס (רצועה 8 בתקליטור 1 בגרסת הדלוקס)
* סקוט סנדקוויסט – תופים (רצועה 1 בתקליטור 1 בגרסת הדלוקס)
* מייקל ביינהורן, דרו קנולטה, טרי דייט, ג'ק אנדינו, אדם קספר, סאונדגארדן – הפקה בתקופות שונות
* ג'וש גרהאם – ציור עטיפה

== קישורים חיצוניים ==

קטגוריה:סאונדגארדן
קטגוריה:אלבומי 2010
קטגוריה:אלבומי אוסף באנגלית
קטגוריה:אלבומי רוק אלטרנטיבי
From Toni with Love... The Video Collection

From Toni with Love... The Video Collection (בעברית: מטוני באהבה... אוסף הווידאו) הוא אלבום וידאו של הזמרת טוני ברקסטון אשר יצא ב-20 בנובמבר 2001 על ידי לה-פייס רקורדס. האוסף מכיל את כל הקליפים של הזמרת אשר שוחררו מתחילת הקריירה שלה עד לצאת האלבום, בתוספת ארבע רמיקסים, שתי גרסאות אלטרנטיביות, שני קליפים שתורגמו לספרדית. בנוסף האלבום גם מכיל קטעי מאחורי הקלעים וקטעים אישיים מחייה של הזמרת.<ref></ref>

== הצלחה מסחרית ==
האלבום זכה להצלחה בברזיל אשר שם האלבום הגיע למעמד זהב עם מכירות של 15 אלף עותקים. בשאר העולם האלבום לא זכה להצלחה כאשר לא דורג באף מצעד או קיבל מעמד כלשהו בשום מדינה.

==קישורים חיצוניים==

== הערות שוליים ==

קטגוריה:אלבומי וידאו מ-2001
קטגוריה:אלבומי טוני ברקסטון
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת לה-פייס רקורדס
ענת דוידוב

ענת דוידוב (נולדה ב-30 באפריל 1954) היא עורכת, שדרנית רדיו וקריינית ישראלית.

==ביוגרפיה==
נולדה בתל אביב. למדה תיאטרון ומשחק באוניברסיטת תל אביב. שירתה בגלי צה"ל בשנות ה־70, ובתחילת שנות ה־90 עבדה תקופה קצרה בעריכת עמודים יומיים בעיתון חדשות.

בשנת 1985 דיבבה במספר פרקים בודדים את המפקדת אקה, בסדרת הטלוויזיה המצליחה לילדים נילס הולגרסון, ששודרה בטלוויזיה החינוכית. 

בשנת 1993 הצטרפה דוידוב לקול ישראל, ערכה והגישה יומני חדשות ותוכניות ברדיו, בהם – "בחצי היום", "הכל דיבורים" ומהדורה מיוחדת של התוכנית "בחצי היום השישי", "סדר יום", כמו כן הגישה את "יומן השבוע", אחת מתוכניות הדגל של קול ישראל.

בין השנים 2013–2015 הגישה את התוכנית הכלכלית היומית של רשת ב' – "צבע הכסף".

בשנת 2015 פרשה מקול ישראל במסגרת גל הפרישה מרצון, כחלק מפירוקה של הרשות והקמת תאגיד השידור ציבורי. באותה השנה החלה לשדר ב-103fm את התוכנית הכלכלית "איפה הכסף". בנוסף הגישה כשנה תוכנית זוגית מידי בוקר עם ינון מגל. וכיום מגישה במקביל, תוכנית אקטואליה יומית מדי יום בין 7–9 עם אודי סגל.

==חיים אישיים==
דוידוב היא גרושה ומתגוררת בתל אביב. בנה הוא אסף אבן צור, מוזיקאי ונגן ג'אז.

בשנת 2018 חשפה בשידור ברדיו כי הייתה קורבן לאונס.

==קישורים חיצוניים==
* 
*[https://103fm.maariv.co.il/program/איפה-הכסף-ענת-דוידוב.aspx עמוד התוכנית "איפה הכסף" באתר 103fm]
*[https://103fm.maariv.co.il/program/שבע-תשע-גולן-יוכפז.aspx עמוד התוכנית "גולן יוכפז וענת דוידוב" באתר 103fm]
* 

==הערות שוליים==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:קריינים ישראלים
קטגוריה:חיילי גלי צה"ל
קטגוריה:סגל חדשות
קטגוריה:סגל 103fm
קטגוריה:סגל קול ישראל
קטגוריה:נפגעי ונפגעות תקיפות מיניות
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:ישראליות שנולדו ב-1954
קטגוריה:ישראלים שנולדו ב-1954
שהד עבוד

שהד עבוד (בערבית: شهد عبود; נולדה ב־14 באפריל 1995) היא כדורסלנית ישראלית, המשחקת בעמדת הקלעית בקבוצת הנשים של מכבי חיפה ושחקנית נבחרת ישראל בכדורסל נשים.

== ביוגרפיה ==
עבוד נולדה וגדלה בנצרת לזוג הורים שחקנים ומאמני כדורסל. כילדה היא החלה לשחק כדורסל במכבי נצרת המקומית.

בכיתה ח' עברה לשחק במחלקת הנערות של הפועל עמק יזרעאל. אחיה של עבוד, מונעם עבוד, משחק בקבוצת הכדורסל של מכבי חיפה.

===מכללות===
אחרי שסיימה כיתה י"ב יצאה עבוד ללמוד ולשחק במכללת ג'קסונוויל שם שיחקה במשך שנתיים. בשנתה האחרונה במכללה, כשחקנית חמישייה, קלעה 7.7 נקודות בממוצע למשחק. לאחר מכן עברה למכללת נורת'ווסטרן סטייט (דיוויז'ן 1) שם שיחקה שנתיים נוספות. בעונה האחרונה שלה קלעה בממוצע 8.4 נקודות וקלטה 3.2 ריבאונדים.

===קבוצות בוגרות===
עונת 2017/18 בקבוצת הפועל פתח תקווה הייתה עונתה הראשונה של עבוד בליגת העל. עבוד המשיכה בקבוצה לעונה נוספת אשר בשימשה כקפטנית הקבוצה. בעונת 2019/20 עברה לשחק בא.ס. רמת השרון. עבוד קלעה בממוצע 12.2 נקודות למשחק (שנייה מבין הישראליות) והיא נבחרה לישראלית המצטיינת של העונה ולחמישיית העונה במשאל מאמני הליגה. עקב משבר הקורונה הופסקה הליגה. לקראת עונת 2020/21 חתמה שהד במכבי חיפה.

===נבחרות ישראל===
עבוד שיחקה בכל נבחרות ישראל הצעירות.

ב־2010 וב־2011 השתתפה עם הנבחרת בטורנירי אליפות אירופה דרג ב' עד גיל 16 שנערכו במקדוניה וברומניה. כקפטנית בטורניר ברומניה קלעה 7.3 נקודות ולקחה 3.6 ריבואנדים למשחק.
ב־2012 השתתפה עם הנבחרת בטורניר אליפות אירופה דרג ב' עד גיל 18 שנערך במקדוניה. בטורניר קלעה 5 נקודות ולקחה 4.4 ריבואנדים למשחק.
ב־2013 השתתפה עם הנבחרת בטורניר אליפות אירופה דרג ב' עד גיל 18 שנערך בהונגריה. בטורניר קלעה 9.4 נקודות ולקחה 2.4 ריבואנדים למשחק.
ב־2014 השתתפה עם הנבחרת בטורניר אליפות אירופה דרג ב' עד גיל 20 שנערך בבולגריה.

החל משנת 2019 עבוד היא חלק מסגל נבחרת ישראל בכדורסל נשים.

==קישורים חיצוניים==

* [https://ibasketball.co.il/league/4045/player/2197461 פרופיל השחקנית], באתר איגוד הכדורסל בישראל
* [http://www.wbl.co.il/player.asp?PlayerId=693 פרופיל השחקנית], באתר מנהלת ליגת העל לנשים בכדורסל

== הערות שוליים ==

קטגוריה:כדורסלניות רמת השרון
קטגוריה:כדורסלניות ישראליות בליגת המכללות בארצות הברית
קטגוריה:כדורסלניות נבחרת ישראל
קטגוריה:ישראליות שנולדו ב-1995
קטגוריה:ישראלים שנולדו ב-1995
יחסי בלגיה–גאנה

יחסי בלגיה–גאנה הם היחסים הדיפלומטיים הרשמיים בין ממלכת בלגיה לרפובליקת גאנה.

==סקירה כללית==
בין שתי המדינות מתקיימים יחסים כלכליים וסחר גבוהים. בלגיה מסייעת לגאנה כלכלית וכספית.

גאנה היא אחת מיצרניות הקקאו הגדולות בעולם<ref></ref>, בעוד בלגיה ידועה בייצור השוקולד שלה שעשוי מקקאו מיובא<ref></ref>. ב-2019 כמעט חצי מהייבוא של בלגיה מגאנה היה מוצרי מזון, שרובם היו פולי קקאו<ref></ref>.

==נציגויות דיפלומטיות==
* לגאנה יש שגרירות רשמית בבריסל שבבלגיה<ref></ref>. לבלגיה אין שגרירות רשמית בגאנה, אולם יש לה קונסוליה באקרה שבגאנה<ref></ref>.

==קישורים חיצוניים==
* אתר [https://www.ghanaembassy.be/ שגרירות גאנה בבלגיה] 

== הערות שוליים ==
דורון בן-דוד

דורון בן־דוד (נולד ב־30 בספטמבר 1980) הוא שחקן ישראלי.

==ביוגרפיה==
בן-דוד נולד בתל אביב וגדל בשכונת רמת הנשיא בבת ים. יש לו שישה אחים למחצה מצד אביו. הוא למד בבית ספר תיכון "אורט מילטון בת ים״.
הוא התגייס לקורס בודקי מעברים במחסום ארז ולאחר כשנה השתחרר מצה"ל.

הוא החל לעבוד בצוותי בידור בבתי מלון באילת וטבריה. לאחר מכן למד משחק בבית הספר למשחק בית צבי. אחרי הלימודים יצא לאודישנים ושיחק בתפקידים משניים בהצגות ילדים, בתיאטרון פרינג' ובקולנוע.

== קריירה ==
בשנת 2015 התחיל לגלם בסדרה "פאודה" את סטיב (הרצל פינטו), אחד מחברי יחידת המסתערבים, והמשיך לאורך ארבע העונות של הסדרה.

בשנת 2016 החל לגלם את ערן שיקרצי בסדרה "מטומטמת", במשך שלוש עונות. באותה שנה שיחק בסרט "אבינו" בתפקיד רומנו בסדרה "פצועים בראש" בתפקיד דולב ציפורי ובסרט "רוח חדשה".

בשנת 2017 שיחק בסדרה "נופלות על הרגליים" בתפקיד יניב.

בשנת 2018 החל לשחק בסדרה "שרופים". באותה שנה גם השתתף בעונה הראשונה של נינג'ה ישראל VIP והגיע למקום השמיני.

בשנת 2019 שיחק בסדרה "עיר מקלט" בתפקיד איתי; בשנת 2019 שיחק בסדרה "הנערים" בתפקיד יעקב אלבז.

בשנת 2020 החל לשחק בסדרה "מנאייכ" את בלש המשטרה אופיר לייבוביץ'

בשנת 2021 שיחק בעונה השנייה של "מקיף מילאנו" את אביה של מיקה צור. באותה שנה, בן-דוד השתתף גם בעונה השנייה של "מלכות".

בשנת 2022 שיחק את אמיר בסדרה "שעת אפס" ששודרה בכאן 11. באותה שנה שיחק גם דמות אחרת ששמה אמיר בסדרה "ירושלים" ב-HOT.

בשנת 2023 הוא התחרה בעונה השנייה של תוכנית המציאות "רוקדים עם כוכבים" בקשת 12 והודח בהדחה השלוש עשרה.<ref></ref><ref></ref>

בן דוד השתתף בסרטון של מכבי תל אביב בתור נהג משאית שחוטף את השחקן החדש של מכבי תל אביב ומביא אותו לאיצטדיון בלומפילד.

== חיים אישיים ==
בן דוד גר בחולון, נשוי למיטל ואב לשלושה.

== פילמוגרפיה ==
{| class="wikitable sortable"
!שנה
!פרויקט
!דמות
!הערות
|-
! colspan="4" |סרטים
|-
! rowspan="2" |2016
|אבינו
|רומנו
|
|-
|שלג
|נתנאל
|
|-
!2017
|רוח חדשה
|שמואל
|
|-
! colspan="4" |טלוויזיה
|-
!2008
|האי
|צייד
|תפקיד אורח
|-
!2009
|קופיקו
|גנב
|תפקיד אורח
|-
!2011
|גבוה וגרינבאום
|מישמיש
|תפקיד אורח
|-
!2012
|אלנבי
|זוהר
|תפקיד אורח
|-
!2013
|בני ערובה
|מועלם
|תפקיד אורח
|-
!2015–הווה
|פאודה
|הרצל "סטיב" פינטו
|
|-
!2016
|פצועים בראש
|דולב ציפורי
|תפקיד אורח
|-
!2016–2019
|מטומטמת
|ערן שיקרצי
|
|-
!2017
|נופלות על הרגליים
|יניב
|
|-
!2018–2019
|עיר מקלט
|איתי
|
|-
!2019
|הנערים
|יעקב אלבז
|
|-
!2020–2024
|מנאייכ
|אופיר לייבוביץ'
|
|-
!2021
|ערוץ אפס
|
|תפקיד אורח
|-
!2021–2022
|מלכות
|שימי
|
|-
!2021–הווה
|מקיף מילאנו
|איתי
|
|-
! rowspan="2" |2022
|שעת אפס
|אמיר
|
|-
|ירושלים
|אמיר
|
|-
!2023
|רוקדים עם כוכבים
|
|מתחרה
|}

==קישורים חיצוניים==

* [http://leviahon.co.il/site/profile/111 פרופיל] באתר סוכנות לביאה הון
* מור דיעי חנני, [https://www.hashikma-holon.co.il/culture/13413 החולוני שכובש את המסך: "הילדים עוד לא ראו את 'מטומטמת'"], השקמה חולון, 15 בדצמבר 2017
* 
* 
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:בוגרי בית צבי
קטגוריה:משתתפי נינג'ה ישראל V.I.P
קטגוריה:מתחרי רוקדים עם כוכבים (ישראל)
קטגוריה:חולון: אישים
קטגוריה:ישראלים שנולדו ב-1980
היינריך לואי ד'ארה

היינריך לואי ד'ארה (בגרמנית: Heinrich Louis d'Arrest; 13 באוגוסט 1822 – 14 ביוני 1875) היה אסטרונום גרמני. הוא ידוע בעיקר בזכות חלקו בגילוי כוכב הלכת נפטון, כעוזרו של האסטרונום יוהאן גלה בעודו סטודנט צעיר למתמטיקה באוניברסיטת ברלין. בהמשך עבודתו גילה ד'ארה מספר אסטרואידים, גלקסיות, כוכבי שביט וערפיליות. בחייו גילה כ־342 גרמי שמיים עמוקים. זוכה מדליית זהב של החברה המלכותית לאסטרונומיה לשנת 1875.

== ביוגרפיה ==
ד'ארה היה נצר של משפחת הוגנוטים צרפתים אשר נמלטו לגרמניה בשנת 1685 לאחר ביטול האדיקט של נאנט. אביו היה רואה חשבון במושבה הצרפתית "לואי ד'ארה".

בעודו סטודנט למתמטיקה באוניברסיטת ברלין, ד'ארה היה יד-ימינו של יוהאן גלה. השניים עבדו תחת הנחייתו של האסטרונום יוהאן פרנץ אנקה במצפה הכוכבים של ברלין. המתמטיקאי והאסטרונום הצרפתי אורבן לה-ורייה חישב את המיקום והקיום של נפטון בעזרת חקר הפרטורבציה במסלול הכבידתי של כוכב הלכת אורנוס. לה-ורייה שלח לגלה את הקואורדינטות, על מנת שיבדוק את ממצאיו התאורטיים. גלה, בסיוע ד'ארה הצעיר, מצא את הכוכב מיידית בו בלילה שקיבל את המכתב מלה-ורייה, ב-23 בספטמבר 1846. כוכב הלכת היה במרחק של מעלה אחת מן המיקום אותו לה-ורייה חישב. גילוי נפטון, בו ד'ארה לקח חלק, נחשב כאשרור דרמטי לענף המכניקה השמימית, ולאחד מהרגעים הראויים ביותר לציון במדע של המאה ה-19.

בשנת 1848 עבר ד'ארה לעבוד במצפה הכוכבים של אוניברסיטת לייפציג. בשנת 1850 הוענק לו התואר דוקטור לשם כבוד מהפקולטה לפילוסופיה של אוניברסיטת לייפציג. ב-28 ביוני 1851 הוא גילה כוכב שביט שנקרא על שמו, 6P / d'Arrest (אנ'). באותה שנה פרסם מסה על מסלולי כוכבי לכת מינוריים. במצפה הוא חקר גם אסטרואידים, ערפיליות, וגלקסיות.

בספטמבר 1857 עזב ד'ארה את לייפציג ועבד כפרופסור מן המניין לאסטרונומיה באוניברסיטת קופנהגן שבדנמרק. בעזרת הטלסקופ המשוכלל של מצפה הכוכבים בקופנהגן, הוא המשיך לתצפת וגילה כמה מאות גלקסיות, אשכולות כוכבים וערפיליות גז. הוא סיכם את תצפיותיו ביצירה Siderum Nebulosorum Observationes Havnienses אשר פורסמה בשנת 1867. <ref></ref>

באוקטובר 1862 גילה את האסטרואיד Freia 76 (אנ'). בנוסף, הוא גילה את הגלקסיה NCG1 (אנ') ב-1861, ואת הגלקסיה NFG26 ב-1865.

בשנת 1864 ד'ארה כשל בחיפוש אחר ירחים של מאדים, וחישב רף מקסימלי של 70 arcminutes כמרחק ממאדים בו ירחיו עשויים להימצא.<ref></ref>

תרומה משמעותית של ד'ארה לאסטרונומיה הייתה מחקרו בנושא צביר-העל , אותו ניתח בשנים 1861–1867 באמצעות תצפיות שיטתיות. כשלושים שנה לאחר מכן, השלים האסטרונום מקס וולף מחקר זה והצליח לצלם את הצביר.

ד'ארה סבל קשות מהיפוכונדריה בשנים האחרונות לחייו. הוא מת בקופנהגן, דנמרק מאי ספיקת לב בגיל 52.

=== חיים אישיים ===
בשנת 1851 נשא לאישה את אוגוסטה אמילי מביוס, בתו של המתמטיקאי הנודע אוגוסט פרדיננד מביוס.<ref></ref> נולדו לזוג שני ילדים, דוריס סופי (1853) ולואי (1855).

== פרסים והנצחה ==
על הישגיו ד'ארה זכה במספר רב של פרסים, כולל מדליית זהב של החברה המלכותית לאסטרונומיה לשנת 1875, ופרס לאלנד לשנת 1844. הוא היה חבר באקדמיה למדעים של דנמרק, שוודיה, סנט פטרסבורג, לייפציג ומינכן, באגודה המלכותית הבריטית לאסטרונומיה וכמו כן, הוענק לו תואר אבירות במסדר הדני.

לאחר מותו נקראו על שמו מכתש ד'ארה על הירח, מכתש ד'ארה על ירח המאדים פובוס, וכן האסטרואיד "ד'ארה 9133".

== קישורים חיצוניים ==

* 

== הערות שוליים ==

קטגוריה:אסטרונומים גרמנים
קטגוריה:ילידי 1822
קטגוריה:נפטרים ב-1875
לוסינואוסטרובסקי

נפת לוסינואוסטרובסקי (ברוסית: Лосиноостровский район) היא נפה של המחוז הצפון-מזרחי של העיר הפדרלית מוסקבה, שברוסיה. שטחה 5.54 קמ"ר ואוכלוסייתה מונה 83,046 תושבים (2020).

בנפה ישנם מוסדות רפואיים גדולים (שני בתי הבראה, האחד מיועד לילדים, השני הוא בית הבראה סבטלנה; בית חולים לוותיקי מלחמה עם בית חולים ומרכז ייעוץ ואבחון; בית חולים ליולדות). שלוש קופות חולים.

ישנם כמה גנים ופארקים, כאשר הגדול שבהם הוא פארק בבריכת דז'אמגרובסקי, אשר הוקם באתר מחצבה בחול בשנות השישים כתוצאה מהקמת סכר בנחל איצ'קה. מבחינת השטח, בריכת דז'אמגרובסקי היא אחת הגדולות במוסקבה.
== אתרים ראויים לציון ==
* בריכת דז'אמגרובסקי 
* קולנוע ואולם קונצרטים "אוריון"
* קולנוע "ארקטיקה"
* פארק טורפיאנקה 
* פארק באבושקינסקי 
* בית העלמין פרלובסקויה 

== בתרבות ==
* בתחנת הרכבת לוסינואוסטרובסקאיה צולמו סצינות מהסרטים "תחנה לשניים" , "רומן בעבודה" ו"מקום המפגש אינו ניתן לשינוי".

==קישורים חיצוניים==

* 

קטגוריה:מוסקבה: נפות
נועם קלינשטיין

נועם קלינשטיין (נולדה ב-2 בפברואר 2001) היא זמרת, שחקנית ומדבבת ישראלית.

== ביוגרפיה ==
קלינשטיין היא בתם של הזמרים ריטה ורמי קלינשטיין, ואחותה הצעירה של משי קלינשטיין. היא מנגנת פסנתר קלאסי מילדות. 

בת דודתה היא השחקנית לירז צ'רכי.

בגיל 13 החלה לכתוב מוזיקה וטקסטים. 

את לימודי התיכון עשתה קלינשטיין בתיכון אלון ברמת השרון במגמת מוזיקה.

באוקטובר 2019 התגייסה לצה"ל, ושירתה בלהקה הצבאית "הפרויקט של אלתרמן" של חיל חינוך<ref name=":0" />.

== קריירה ==

=== דיבוב ===
בשנת 2009, בגיל 8, דיבבה בסרט "גיבורים קטנטנים" את מימי. עוד באותה השנה, דיבבה בסדרת הטלוויזיה "קאיו", לצד אחותה משי.

בשנת 2010 דיבבה בסדרת הטלוויזיה "מספרי משימה" תפקידים שונים.

בשנת 2015 דיבבה בסדרת הטלוויזיה "ד"ר מכנסי ממד" את אמנדה. בשנת 2016 דיבבה את זואי בסרט "ברבי דרימטופיה".

בשנת 2018 דיבבה בסדרת הטלוויזיה "וטרינרים צעירים". עוד באותה השנה, דיבבה בסדרות הטלוויזיה "הפסקת עשר" ו"טרולים: ממשיכים לרקוד!".

=== משחק ===
בשנת 2019 השתתפה במחזמר "כמו גדולים", לסירוגין עם כיתריה.

בשנת 2021 השתתפה במחזמר "הכבש השישה עשר" בתיאטרון הבימה, בתפקיד הילדה הקטנה בחבורה<ref name=":0" />. באותה שנה, השתתפה בצילום הסרט "כולם מחכים רק לי" על פי התסריט של אבי עמר<ref name=":0" />.

בשנת 2023 החלה לשחק את רווי (רויטל) בסדרת הטלוויזיה "זיגי", והשתתפה במחזמר "בלוז לחופש הגדול" המבוסס על הסרט עם אותו שם, ביחד עם חני נחמיאס, דור הררי, טל גרושקה ועוד.<ref></ref>

=== מוזיקה ===
במרץ 2019 הוציאה את הסינגל הראשון שלה, "הנה הוא חוזר", אותו כתבה והלחינה.

בשנת 2022 יצא אלבום הבכורה שלה הנושא את שמה, בהוצאת נענע דיסק. קליינשטיין כתבה את כל השירים והופקו יחד עם עילי סער<ref name=":0" />.

בשנת 2023 הוציאה יחד עם עילי בוטנר את שיר הנושא של המחזמר "בלוז לחופש הגדול", ושמו "אם היה לנו זמן".

בשנת 2024 הוציאה את הסינגל ״אירוניה״.

==דיסקוגרפיה==
===אלבומי אולפן===
*2022: נועם קלינשטיין

== קישורים חיצוניים ==

* 
* 
* דור שכניק, [https://www.frogi.co.il/music/local/47875 נועם קלינשטיין: "בא לי גם להיות בת 23, ולא רק לשבת ליד פסנתר ולשיר שירים עצובים"], באתר פרוגי, 13 ביולי 2024
* 

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:מדבבות ישראליות
קטגוריה:שחקניות ישראליות
קטגוריה:פזמונאיות ישראליות
קטגוריה:מלחינות ישראליות
קטגוריה:מוזיקאיות ישראליות
קטגוריה:משפחת יהאן-פרוז
קטגוריה:ישראליות שנולדו ב-2001
יולנדה ונטורה

יולנדה ונטורה (בספרדית: Yolanda Ventura Román; נולדה ב-21 באוקטובר 1968, ברצלונה) היא זמרת ושחקנית ספרדייה-מקסיקנית.

== ביוגרפיה ==
יולנדה ונטורה נולדה בברצלונה. לאחר שהתפרסמה הודעה שחברת תקליטים מחפשת בנות שיודעות לשיר ולשחק היא הגיע לבדיקות קבלה ותוך מספר חודשים החלה להופיע בלהקת "פרצ'יז". הלהקה זכתה להצלחה גדולה בספרד ואמריקה הלטינית. עד לתחילת שנות ה-80 של המאה ה-20 היא הקליטה חמישה אלבומים וצולמו שבעה סרטים.

בתחילת שנות ה-90 של המאה ה-20 יולנדה ונטורה הגיעה למקסיקו והתקבלה לצוות של טלוויסה. בהיותה במקסיקו היא השתתפה בטלנובלות רבות של החברה, ביניהם "אמי - הילדה עם הילקוט הכחול". על משחקה בטלוויזיה היא הייתה מועמדת למספר פרסים אך זכתה רק בשנת 2007.

בשנת 2012 השתתפה בטלנובלה המקסיקנית "האומץ לאהוב" בתפקיד פיאדד מרטינז.

בשנים 2021-2022 שיחקה את אחת הדמויות הראשיות בטלנובלה המקסיקנית "S.O.S me estoy enamorando" בדמותה של אלסה פרננדז.

בשנת 2022 שיחקה באחד מפרקי הסדרה המקסיקנית "Mujeres asesinas".

בשנת 2023 שיחקה את אחת הדמויות הראשיות בטלנובלה "Pienso en ti" בתור דניאלה, לצדם של דוד ספדה ודולסה מריה. 

== חיים אישיים ==
יולנדה ונטורה הייתה נשואה לבמאי ושחקן מקסיקני ולזוג נול ילד, אך בשנת 2010 הם התגרשו.

== קישורים חיצוניים ==

קטגוריה:שחקניות קולנוע וטלוויזיה מקסיקניות
קטגוריה:שחקני קולנוע וטלוויזיה מקסיקנים
קטגוריה:זמרות ספרדיות
קטגוריה:שחקניות תיאטרון מקסיקניות
קטגוריה:מקסיקניות שנולדו ב-1968
קטגוריה:מקסיקנים שנולדו ב-1968
בגובוי

נפת בְּגוֹבוֹי (ברוסית: Район Беговой) היא נפה במחוז הצפוני של העיר הפדרלית מוסקבה שברוסיה. שטחה הוא 5.56 קמ"ר ואוכלוסייתו מונה 42,908 תושבים (2020).

בשטח הנפה נמצאים מפעלים מתחום תעשייתית כלי תעופה.

== אתרים ראויים לציון ==
* היפודרום מרכזי של מוסקבה 
* בית החולים הקליני על שם בוטקין
* מלון סובטסקאיה ותיאטרון "רומן" (ממוקמים באותו בניין)
* Alcon Tower
* מקדש אם-האלוהים אייקון "שמחה ונחמה"
* בית הספר הממלכתי לאומנויות הקרקס והאסטרדה
* מתחם מגורים "סובוטה"

==קישורים חיצוניים==

* 

קטגוריה:מוסקבה: נפות
Live on I-5

Live on I-5 הוא אלבום הופעה של להקת הגראנג' האמריקאית סאונדגארדן, שיצא ב-22 במרץ 2011 בחברת A&M. האלבום הוא קובץ ביצועים של הלהקה מהופעותיה במהלך סיבוב ההופעות בחוף המערבי של אמריקה בין התאריכים 30 בנובמבר ל-18 בדצמבר 1996. האלבום הוא למעשה אלבום ההופעה הראשון של הלהקה והיא הודיעה על עצם יציאתו ב-13 בינואר 2011 (כחודשיים לפני יציאתו). שם האלבום מגיע מכביש 5 ("Interstate 5") שהוא הכביש הבין מדינתי המשתרע לאורך החוף הפסיפיי בארצות הברית עליו נסעה הלהקה במהלך סיבוב הופעות זה.

הלהקה שכרה את אדם קספר שיבצע את הקלטות ועריכות הדרושות להפקת האלבום. הלהקה תכננה לשחרר את האלבום מיד לאחר סיום סיבוב ההופעות, אך היא התפרקה עוד לפני שהצליחה לשחרר אותו, וההקלטות נשארו ב-"Studio X" (אז נקרא "Bad Animals Studio").

גרסה בהופעה חיה של השיר "Blow Up the Outside World" שוחררה בפורמט Mp3 ב-256 ביט להורדה למי שהזמין מראש את האלבום מאתר האינטרנט של הלהקה.

== רשימת השירים ==

הערות
*רצועות 1–3, 5, 8-9, 15 ו-18 הוקלטו ב-30 בנובמבר 1996 בפארק דל-מאר, בדל מאר, קליפורניה
*רצועות 4, 10 ו-14 הוקלטו ב-18 בדצמבר 1996, ב"מרסר ארנה", סיאטל, וושינגטון
*רצועה 6 הוקלטה ב-7 בדצמבר 1996 ב"Pacific National Exhibition Forum", ונקובר, בריטיש קולומביה, קנדה
*רצועה 7 הוקלטה ב-8 בדצמבר 1996 ב"Salem Armory", סיילם, אורגון
*רצועות 11–13 ו-17 הוקלטו ב-5 בדצמבר 1996 במרכז הכנסים ע"ש הנרי קיסינג'ר באוקלנד, קליפורניה
*רצועה 16 הוקלטה ב-17 בדצמבר 1996 ב"מרסר ארנה", סיאטל, וושינגטון

==להקה==
* מאט קמרון – תופים
* כריס קורנל – שירה, גיטרת קצב
* קים ת'איל – גיטרות
* בן שפרד – בס, קולות רקע

== קישורים חיצוניים ==

קטגוריה:אלבומי הופעה מ-2011
קטגוריה:אלבומי וידאו מ-2011
קטגוריה:סאונדגארדן
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי רוק אלטרנטיבי
מסתובב

"מסתובב" הוא סינגל של אביב גפן ומתי כספי שיצא לאור בשנת 2014, ונכלל באלבום סדקים של אביב גפן. השיר נכתב והולחן על ידי גפן, והופק על ידי יועד נבו.

==רקע==
השיר, שכונה באתר ynet "שיר נדודים ישראלי ושמח", יצא לאור בתקופת מבצע צוק איתן. גפן וכספי תהו בתחילה אם זהו הזמן הנכון להוציא שיר שכזה, ולבסוף החליטו השניים כן להוציא את השיר בזמן המבצע, והוא יצא לאור ב-19 באוגוסט 2014.
===שיתוף הפעולה בין גפן לכספי===
השילוב בין גפן וכספי, שיתוף פעולה של שני זמרים שביניהם הבדלי גיל וסגנון, הוגדר על ידי כספי כ"לא שגרתי", אך הוא אמר גם שהדבר לא היה מאתגר עבורו:

מבחינת גפן, למרות שהוא וכספי עבדו יחד כמה וכמה פעמים קודם לכן, עכשיו מדובר ב"דבר האמיתי"- דואט עם כספי. גפן גם פרסם פוסט בפייסבוק בו כתב כי רצה לעבוד עמו במשך שנים. בריאיון עם כספי ל-ynet הוסיף גפן:

==תוכן השיר==
השיר עוסק בנדודים במסגרת חיפוש עצמי של הדובר.

==ביקורות==
באתר וואלה! NEWS נכתב כי השיר הוא "שיתוף פעולה חיוור" ושחלקו של מתי כספי בשיר הוא "טקסט תמוה שלא מתאים לו על מסיבות".

יוסי חרסונסקי מצידו גם לא החמיא וכתב דברי ביקורת על השיר. חרסונסקי טען כי הסיבה לחיפוש העצמי בשיר אינה ברורה. כמו כן, הוא התייחס לשיר כשיר מיינסטרים. מבחינת ז'אנר, שייך חרסונסקי את גפן לז'אנר הפופ. באשר לשיתוף הפעולה עם כספי, סבר חרסונסקי ששיתוף הפעולה בין השניים הוא כנראה מתוך "מחווה מקצועית" כיוון שכספי, לטענתו, לא מוסיף ערך מוסף לדואט.

==מיקומי שיא==

==קישורים חיצוניים==
* 
* [https://www.nli.org.il/he/items/NNL_MUSIC_AL990051025620205171/NLI לדף השיר] באתר הספרייה הלאומית

==הערות שוליים==

קטגוריה:שירי 2014
קטגוריה:סינגלים מ-2014
קטגוריה:שירי אביב גפן
קט:שירי מתי כספי
קטגוריה:דואטים
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
אלפא רומיאו פנדיון

אלפא רומיאו פנדיון (באיטלקית: Alfa Romeo Pandion, קרוי גם: Alfa Romeo 8C Competizione Bertone Pandion) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומיאו בשנת 2010.

=="אלפא רומיאו פנדיון"==

* "אלפא רומיאו פנדיון" הוצגה לראשונה בתערוכת המכוניות הבינלאומית בז'נבה במרץ 2010.
* "אלפא רומיאו פנדיון" מתבססת על דגם "Alfa Romeo 8C Competizione" כולל המנוע.
* 2 דלתות המוגדרות "דלתות התאבדות" ("Suicide door" (נפתחות בכיוון הפוך לציר התנועה) בסגנון "Scissor doors" , הדלתות נפתחות ב-90° (מעלות) לכיוון האחורי, ובצדדיו, גוף הדגם מתמזג עם החלונות כדי לחשוף את פנים תא הנוסעים.
* 4 מושבים (2+2).
* מנוע קדמי ממוקם בזווית של 90° מעלות, מתוצרת פרארי ומזראטי סדרה "Ferrari F136 engine" , סוג מנוע "F136 Y".
* סוג הנעה: הנעה אחורית 4x2.
* תאוצה בין 100 - 0 קמ"ש היא 3.9 שניות.

==גלריה==
<gallery mode="packed" heights="120">
קובץ:Bertone Pandion Concept.jpg | "אלפא רומיאו פנדיון"
קובץ:Autosalon Genf 2010 (4916076767).jpg | "אלפא רומיאו פנדיון"
קובץ:Bertone Pandion Concept rear.jpg | "אלפא רומיאו פנדיון" (מבט מאחור)
קובץ:Bertone - Pandion.JPG | "אלפא רומיאו פנדיון"
קובץ:Flickr - plushev - Geneva2010 511.jpg | "אלפא רומיאו פנדיון"
קובץ:Flickr - plushev - Geneva2010 527.jpg | "אלפא רומיאו פנדיון"
</gallery>

==ראו גם==
* אלפא רומיאו איגואנה

==קישורים חיצוניים==

* 

==הערות שוליים==

קטגוריה:מכוניות ספורט
קטגוריה:מכוניות קופה
פנדיון
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-2010